Vanwall

Vanwall oli brittiläisen Tony Vandervellin perustama Formula 1 -kilpatalli, joka kilpaili F1:ssä vuosina 1954–1960.

Tony Vandervell oli brittiläinen tehtailija jonka Vandervell Products myi lisenssillä amerikkalaisia "Thin-wall" -laakereita. Hän kuului aluksi BRM-kilpatallin taustavoimiin, mutta turhautui tallin toimintaan. BRM:n Raymond Maysin syytettyä perusteettomasti Vandervellin laakereita tallin epäonnistumisesta Monzan Formula 1-osakilpailussa 1951 hän erosi ja perusti omansa.

Thinwall Special

pienoiskuva|right|Neljännellä Thinwall Specialilla kilpailtiin vuosina 1952-1954.

Vandervell Racing Team hankki ensimmäiset autonsa ostamalla 125- ja 375-mallisia Ferrareita, joista muokattiin omat Thinwall Specialit. Mm. niiden pakoputkistoa ja koreja viriteltiin ahkerasti. Reg Parnell voitti Silverstone International Trophy-kisan 1951 kolmannella Specialilla, jossa oli 375-mallin 4,5-litrainen moottori 125-mallin rungossa.

Neljäs Thinwall Special, muunneltu Ferrari 375, osallistui menestyksekkäästi Formula Libre-luokan lähtöihin vuosina 1952-54. Kuljettajina toimivat mm. Piero Taruffi, Mike Hawthorn ja Peter Collins.

Samaan aikaan Vandervell rakensi Nortonin ja Rolls-Roycen osista omaa kilpamoottoriaan.

Vanwall

Ensimmäiset Vanwallin omat autot valmistuivat Cox Greenissä, Maidenheadissa. Nimi tuli Vandervellin ja Thinwallin yhdistelmästä. Runko oli Oven Maddockin suunnittelema ja Cooperin rakentama. "Vanwall Specialin" nelisylinterinen moottori oli aluksi kaksilitrainen ja se sai tulikasteensa Englannin F1-osakilpailussa Silverstonessa 1954. Vuoden 1955 loppuun mennessä moottori oli kehitetty jokseenkin luotettavaksi ja iskutilavuus kasvatettu Formula 1-sääntöjen mukaiseen 2,5 litraan.

Vuonna 1956 haettiin auton rungon ja korin kehittämiseen konsultaatiota Lotuksen Colin Chapmanilta. Frank Costinin kanssa hän kehitti autolle uuden aerodynaamisen korin, joka kompensoi auton suuresta moottorista johtuvaa korkeaa profiilia.

1957 Vanwallit alkoivat olla todella kilpailukykyisiä, kuljettajiksi tuli kolme pätevää brittiä: Tony Brooks, Stirling Moss ja Stuart Lewis-Evans. Vuosi 1958 oli tallin paras. Brooks ja Moss voittivat kumpikin kolme Grand Prix’tä ja Vanwall saavutti autonvalmistajien maailmanmestaruuden. Kyseessä oli ensimmäinen F1-kausi, jolloin tallimestari erikseen nimettiin. Kauden päätöstä synkensi se, että Lewis-Evans kuoli Marokon osakilpailussa saamiinsa vammoihin.

Vandervell joutui lepoon terveytensä heikentyessä, ja Vanwallin toiminta supistui. 1959 se osallistui vain Englannin F1-osakilpailuun kevennetyllä mallilla, joka ei pärjännyt uusille Coopereille. 1960 näyttäydyttiin Ranskan GP:ssä. 1961, Formula 1-sarjan siirryttyä 1,5-litraisiin, Vanwall osallistui kolmilitraisille tarkoitettuun Intercontinental Formulaan uudella takamoottorisella autolla. Sarja ei kuitenkaan saanut suosiota, ja Vanwall sulki ovensa kokonaan.

 Saavutukset 

Voitot
NroKilpailuKuljettaja1Britannian Grand Prix 1957Stirling Moss Tony Brooks2Pescaran Grand Prix 1957Stirling Moss3Italian Grand Prix 1957Stirling Moss4Hollannin Grand Prix 1958Stirling Moss5Belgian Grand Prix 1958Tony Brooks6Saksan Grand Prix 1958Tony Brooks7Portugalin Grand Prix 1958Stirling Moss8Italian Grand Prix 1958Tony Brooks9Marokon Grand Prix 1958Stirling Moss

Paalupaikat
NroKilpailuKuljettaja1Britannian Grand Prix 1957Stirling Moss2Italian Grand Prix 1957Stuart Lewis-Evans3Monacon Grand Prix 1958Tony Brooks4Hollannin Grand Prix 1958Stuart Lewis-Evans5Britannian Grand Prix 1958Stirling Moss6Portugalin Grand Prix 1958Stirling Moss7Italian Grand Prix 1958Stirling Moss

Palkintokorokesijat
NroKilpailuKuljettaja1 Monacon Grand Prix 1957 Tony Brooks2 Britannian Grand Prix 1957 Stirling Moss Tony Brooks3Pescaran Grand Prix 1957Stirling Moss4Italian Grand Prix 1957Stirling Moss5Hollannin Grand Prix 1958Stirling Moss6Belgian Grand Prix 1958Tony Brooks7Belgian Grand Prix 1958Stuart Lewis-Evans8Ranskan Grand Prix 1958Stirling Moss9 Saksan Grand Prix 1958 Tony Brooks10Portugalin Grand Prix 1958Stirling Moss11Portugalin Grand Prix 1958Stuart Lewis-Evans12 Italian Grand Prix 1958 Tony Brooks13Marokon Grand Prix 1958Stirling Moss

Nopeimmat kierrokset
NroKilpailuKuljettaja1 Britannian Grand Prix 1957 Stirling Moss2 Pescaran Grand Prix 1957 Stirling Moss3 Italian Grand Prix 1957 Tony Brooks4 Hollannin Grand Prix 1958 Stirling Moss5 Saksan Grand Prix 1958 Stirling Moss6 Marokon Grand Prix 1958 Stirling Moss

 Lähteet 

Luokka:Brittiläiset Formula 1 -tallit
Luokka:Formula 1 -valmistajat